

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΥΚΑΔΑΣ**

**Λευκάδα, 09.05.25**

**ΔΕΛΤΙΟ ΤΥΠΟΥ**

**Επίσκεψη του Διοικητή της 6ης ΔΥΠΕ** Πελοποννήσου, Ιονίων Νήσων, Ηπείρου και Δυτικής Ελλάδας,**. κ. Ηλία Θεοδωρόπουλου στο γραφείο Δημάρχου Λευκάδας.**

Την Παρασκευή 9 Μαΐου 2025, ο Διοικητής της 6ης ΔΥΠΕ Πελοποννήσου, Ιονίων Νήσων, Ηπείρου και Δυτικής Ελλάδας, κ. Ηλίας Θεοδωρόπουλος, πραγματοποίησε επίσκεψη στο γραφείο του Δημάρχου Λευκάδας.

Κατά την επίσκεψη, παρόντες ήταν οι Αντιδήμαρχοι κα Μαρία Μαργέλη, κ. Θεοδώρα Κάτσενου και κ. Παναγιώτης Γιαννιώτης, καθώς και υπηρεσιακοί παράγοντες του Δήμου.

Στη συνάντηση αυτή ο κ Δήμαρχος ενημέρωσε τον Διοικητή για τα προβλήματα του Δήμου (Λευκάδα, Κάλαμου, Καστού) σε θέματα υγείας, ανθρώπινου δυναμικού και υλικοτεχνικής υποδομής στο Νοσοκομείο και στα Κέντρα Υγείας.

Ο κ Διοικητής υποσχέθηκε ότι θα κάνει το καλύτερο δυνατό και για άμεση απάντηση τις προσεχείς ημέρες για το γιατρό στο Καστό, για ανθρώπινο δυναμικό (ιατρικό, νοσηλευτικό και βοηθητικό για τα νοσοκομεία και κέντρα υγείας).

Η συνάντηση πραγματοποιήθηκε σε ιδιαίτερα θετικό κλίμα, στο πλαίσιο της αγαστής συνεργασίας μεταξύ του Δήμου και της 6ης Υγειονομικής Περιφέρειας.

**Από τον Δήμο Λευκάδας**